கேள்வி: இரகத் நுசரத் பதே அலி கான் - ஆரம்ப கால வாழ்க்கை பற்றி நீங்கள் என்ன அறிந்துள்ளீர்கள்?
பதில்: இரகத் பாக்கித்தானின் பஞ்சாப் (பாக்கிஸ்தான்) உள்ள பைசலாபாத் பாரம்பரிய பாடகர்களைக் கொண்ட பஞ்சாபி குடும்பத்தில் பிறந்தார். பதே அலி கானின் பேரனும், புகழ்பெற்ற கவ்வாலி பாடகர் நுசுரத் பதே அலி கான் மருமகனும், பரூக் பதே அலி கானின் மகனும் ஆவார். இவர் சிறு வயதிலிருந்தே இசையின் மீது ஆஅர்வத்தைக் காட்டினார். மேலும் மூன்று வயதிலேயே தனது மாமா மற்றும் தந்தையுடன் அடிக்கடி இசை நிகழ்ச்சிகளுக்குச் செல்வார். ஏழு வயதிலிருந்தே, தனது மாமா நுசுரத் பதே அலி கான் கவ்வாலி பாடுவதில் பயிற்சி பெற்றார்.
கேள்வி: இரகத் நுசரத் பதே அலி கான் - தொழில் பற்றி தகவல் சொல்.
பதில்: தனது ஒன்பது வயதில், தனது தாத்தாவின் நினைவு நாளில், முதல் முறையாக நிகழ்ச்சி நடத்தினார். பதினைந்து வயதிலிருந்தே, இவர் நுசுரத் பதே அலி கானின் நன்கு அறியப்பட்ட கவ்வாலி குழுவின் ஒருங்கிணைந்த பகுதியாக இருந்தார். 1985 இல் தனது மாமாவுடன் ஐக்கிய இராச்சியம் சுற்றுப்பயணம் செய்தார். 'கவ்வாலி குழு'வில் தனது பங்கை நிறைவேற்றுவதோடு, வெவ்வேறு கச்சேரிகளில் தனிப்பாடல்களையும் இவர் நிகழ்த்தினார். இவர் பாப் (திரைப்படம்) (2003) திரைப்படத்தில் இடம் பெற்ற "மன் கி லகன்" பாடல் மூலம் பாலிவுட்டில் பின்னணிப் பாடகராக அறிமுகமானார். ஏப்ரல் 2012 இல், இரகத் இங்கிலாந்தில் சுற்றுப்பயணம் செய்தார். வெம்ப்லி அரங்கிலும் மான்செஸ்டர் அரங்கிலும் நிகழ்ச்சிகளை நடத்தினார். 20,000 பேருக்கும் அதிகமான பார்வையாளர்கள் இந்நிகழ்ச்சியில் கலந்து கொண்டனர்.
கேள்வி: இரகத் நுசரத் பதே அலி கான் - தொலைக்காட்சி நிகழ்ச்சிகளில் பற்றி தகவல் சொல்.
பதில்: சோனு நிகம் ''சோட்டே உஸ்தாத்'' என்ற தொலைக்காட்சி நிகழ்ச்சிக்கு இவர் நடுவராக இருந்தார். 2008 இல் என்டிடிவி இமேஜினில் திரையிடப்பட்ட ''ஜூனூன்'' என்ற பாடல் தொடர்பான நிகழ்ச்சியின் நடுவர்களில் ஒருவராகவும் இருந்தார். 2014 அமைதிக்கான நோபல் பரிசு விழாவில் நிகழ்ச்சி நிகழ்த்த அழைக்கப்பட்ட முதல் பாக்கித்தானிய கலைஞர் இவர். அதில் இவர் நுசுரத் பதே அலி கானின் கவ்வாலி பாடலான "தும்ஹே தில்லாகி" , "மஸ்த் கலந்தர்" ,"ஆவோ பர்ஹாவோ" போன்ற பாடல்களைப் பாடினார்.
கேள்வி: இரகத் நுசரத் பதே அலி கான் - சர்ச்சை பற்றி விளக்கவும்.
பதில்: 2018 ஆம் ஆண்டில், நுசரத் பதே அலி கானின் மகள், தனது தந்தையின் பாடல்களைப் பாடும் பாடகர்களின் பதிப்புரிமை மீறலுக்கு எதிராக சட்ட நடவடிக்கை எடுக்க விரும்புவதாகக் கூறினார். இதற்கு பதிலளித்த இரகத், தான் நுசரத்தின் தத்தெடுக்கப்பட்ட வாரிசு என்றும், அவரது பாடல்களைப் பாட யாருடைய அனுமதியும் தேவையில்லை என்றும் கூறினார். ஜனவரி 2019 இல், கான் வெளிநாட்டு நாணயத்தை கடத்தியதாக குற்றம் சாட்டப்பட்டு, இந்திய அரசு அமலாக்க இயக்குனரகம் விசாரணைக்கு அழைக்கப்பட்டார்.